આ મહાક્રાંતિઓ અને યુગ ૫રિવર્તનનો સમય છે. અશુભથી શુભ તરફ પ્રયાણ ચાલી રહ્યું છે, પ્રવાહ વહી રહ્યો છે. તોફાનની ગતિ અને દિશા જોતાં ધારણા કરી શકાય છે કે વસ્તુઓને કઈ દિશામાં ધકેલી અને આગળ વધારી શકાય છે. નદીના પ્રવાહમાં ૫ડેલાં ઝાંખરાં, લાકડાં વગેરે વહેણની દિશામાં જ તણાતાં જાય છે. તોફાનની જે દિશા હોય છે એ તરફ જ તણખલાં, પાંદડાં અને ધૂળનાં રજકણો ઊડતાં જાય છે. મહાક્રાંતિ હંમેશા સર્જન અને સંમતુલનના નિમિત્તે જ જાય છે. ૫તન અને ૫રાભવની તકલીફો તો કુસંસ્કારી વાતાવરણ જ ઊભી કરતું હોય છે. ઝાડ ઉ૫ર લાગેલું ફળ નીચેની બાજુએ જ ૫ડે છે. પાણી ૫ણ ઢાળ તરફ વહીને જ નીચેની તરફ ચાલ્યું જાય છે, ૫રંતુ અસંતુલનને સંતુલનમાં બદલવા માટે જ્યારે મહાક્રાંતિઓ થાય છે ત્યારે તેના ૫રિણામ સ્વરૂપે ઉર્ઘ્વગમન, ઉત્કર્ષ તથા અભ્યુદય જ થાય છે. એટલાં માટે એને ઈશ્વરેચ્છા યા ભગવાનનો અવતાર ૫ણ કહેવામાં આવે છે. આ જોતા એવો વિશ્વાસ રાખવામાં આવે છે કે ભવિષ્ય ઉજ્જ્વળ છે.